《静坐》
明代·王九思

老来堪静坐，多虑恐伤神。
诗不推敲就，情惟淡泊真。
香阶花影覆，芳树鸟声频。
兴到歌还舞，浑忘雪满巾。

作者简介：（1468—1551）明陕西鄠县人，字敬夫，号渼陂。弘治九年进士。授检讨，以附刘瑾为吏部郎中。瑾败，降寿州同知，勒致仕。盛年遭摒弃，以重资聘乐工学弹琵琶，善作词曲。有《碧山乐府》、《碧山续稿》、《碧山新稿》等，与康海为曲坛宗匠数十年，作品有愤慨不平之气。另有《渼陂集》。